
ΤΕΥΧΟΣ ΔΕΥΤΕΡΟ 


Αρ 


. Φύλλου 1921 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Συμπλήρωση - τροποποίηση της με αριθμ. 
67001/1.9.2015 κοινής υπουργικής απόφασης (Β' 
2016). 

2 Ορισμός επιχειρησιακών μονάδων, υποκείμενων ή 
υπαγόμενων στο Υπουργείο Πολιτισμού και Αθλη¬ 
τισμού ως Αναθετουσών Αρχών κατά το άρθρο 6, 
παρ. 2, εδάφιο β'του ν. 4412/2016 (ΦΕΚΑ'/147). 

3 Έγκριση δαπάνης για το Πρόγραμμα στήριξης 
των μικρών Νησιών του Αιγαίου Πελάγους, κατά 
το έτος 2017. 


ΑΠΟΦΑΣΕΙΣ 

Αριθμ. 41758 _ (1) 

Συμπλήρωση - τροποποίηση της με αριθ. 

67001/1.9.2015 κοινής υπουργικής απόφασης 

(Β' 2016). 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ - 

ΟΙΚΟΝΟΜΙΚΩΝ 

Έχοντας υπόψη: 

Ι.Τη διάταξη του άρθρου 18 παρ. 5 του ν. 4194/2013 
«Κώδικας Δικηγόρων» (Α7208). 

2. Το ν. 4270/2014 «Αρχές δημοσιονομικής διαχείρισης 
και εποπτείας-δημόσιο λογιστικό και άλλες διατάξεις» 
(Α7143). 

3. Τα π.δ/τα με αριθμό 45/2015 (Α'73) και 125/2016 
(Α' 210). 

4. Τη με αριθ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168) 
και 

5. Το γεγονός ότι η παρούσα απόφαση δεν προκαλεί 
δαπάνη σε βάρος του Κρατικού προϋπολογισμού, απο¬ 
φασίζουμε: 


Τη συμπλήρωση - τροποποίηση της με αριθ. 67001/ 
1.9.2015 κοινής απόφασης «Καθορισμός παράβολου 
διαγωνισμού υποψήφιων δικηγόρων» (Β' 2016), ως εξής: 

«Εφόσον ένας υποψήφιος έχει ήδη συμμετάσχει στο 
διαγωνισμό, υποχρεούται στην καταβολή παράβολου 
υπέρ του Ελληνικού Δημοσίου ύψους τριάντα (30,00) 
ευρώ για τυχόν επόμενη συμμετοχή του». 

Κατά τα λοιπά ισχύει η με αριθ. 67001/1.9.2015 από¬ 
φαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίόυ 2017 

Οι Υπουργοί 

Δικαιοσύνης, Διαφάνειας Αναπληρωτής Υπουργός 

και Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 


_Αριθμ/ΥΠΠΟΑ/ΓΔΟΥ/200191/18849 (2) 

Ορισμός επιχειρησιακών μονάδων, υποκείμε¬ 
νων ή υπαγόμενων στο Υπουργείο Πολιτισμού 
και Αθλητισμού ως Αναθετουσών Αρχών κατά 
το άρθρο 6, παρ. 2, εδάφιο β' του ν. 4412/2016 
(ΦΕΚΑ7147). 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α)Τουν. 4412/2016 (ΦΕΚΑ'/147) «Δημόσιες Συμβάσεις 
Έργων, Προμηθειών και Υπηρεσιών (προσαρμογή στις 
Οδηγίες 2014/24/ΕΕ και 2014/25/ΕΕ)» και ιδίως το άρ¬ 
θρο 6 παρ. 2, όπως τροποποιήθηκε με το άρθρο 11 του 
ν. 4468/2017 (ΦΕΚΑ761) με το οποίο χορηγείται εξουσι¬ 
οδότηση για την έκδοση της παρούσας. 

β) Του ν. 4270/2014 (ΦΕΚ Α'/143) «Αρχές διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις», όπως τροπο¬ 
ποιήθηκε και ισχύει, 

γ) Του ν. 3861 /2010 (ΦΕΚ Α'/112) «Ενίσχυση της διαφά¬ 
νειας με την υποχρεωτική ανάρτηση νόμων και πράξε- 

Τεύχος ΒΊ 921/01.06.2017 


ων των κυβερνητικών, διοικητικών και αυτοδιοικητικών 
οργάνων στο διαδίκτυο "Πρόγραμμα Διαύγεια" και άλλες 
διατάξεις», όπως τροποποιήθηκε και ισχύει. 

δ) Του π.δ. 63/2005 (ΦΕΚ Α'/98) «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα». 

ε)Του άρθρου 1 του π.δ. 70/2015 (ΦΕΚΑ7114) «Ανασύ¬ 
σταση των Υπουργείων Πολιτισμού και Αθλητισμού κ.λπ.». 

στ) Του π.δ. 125/2016 (ΦΕΚ Α'210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Την με ΑΠ ΥΠΠΟΑ/ΓΔΟΥ/3969/256/14.12.2016 (ΦΕΚ 
Β'/151/25.1.2017) απόφαση των Υπουργών Οικονομικών 
και Πολιτισμού και Αθλητισμού «Ανάθεση αρμοδιοτήτων 
των άρθρων 24,26,66 και 69Γ του ν. 4270/2014 επί των δα¬ 
πανών που διενεργούνται από τις Περιφερειακές και Ειδικές 
Περιφερειακές Υπηρεσίεςτου Υπουργείου Πολιτισμού και 
Αθλητισμού στις Δημοσιονομικές Υπηρεσίες Εποπτείας και 
Ελέγχου (Δ.Υ.Ε.Ε.) του Γενικού Λογιστηρίου του Κράτους». 

3. Την με ΑΠ ΥΠΠΟΑ/ΓΔΟΥ/57454/5108/24.2.2017 
(ΦΕΚ Β7676/3.3.2017) απόφαση της Υπουργού Πολιτι¬ 
σμού και Αθλητισμού «Ορισμός δευτερευόντων διατα- 
κτών για την ανάληψη υποχρεώσεων σε βάρος πιστώ¬ 
σεων, οι οποίες τίθενται στη διάθεση τους κατ' εντολή 
του κυρίου διατάκτη». 

4. Την με ΑΠ ΥΠΠΟΑ/ΓΔΟΥ/198325/18662/29.5.2017 
εισήγηση του Γενικού Διευθυντή Οικονομικών Υπηρεσι¬ 
ών του Υπουργείου Πολιτισμού και Αθλητισμού (άρθρο 
24, παρ. 5 ε, ν. 4270/2014). 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

6. Την υφιστάμενη υπηρεσιακή ανάγκη ορθής, εύρυθ¬ 
μης και έγκαιρης εκτέλεσης του προϋπολογισμού του 
Υπουργείου Πολιτισμού και Αθλητισμού σε περιφερει¬ 
ακό επίπεδο. 

ζ) Του π.δ. 104/2014 «Οργανισμός Υπουργείου Πολι¬ 
τισμού και Αθλητισμού» (ΦΕΚ Α7171), όπως τροποποι¬ 
ήθηκε και ισχύει, αποφασίζουμε: 

Άρθρο 1 

1. Ορίζουμε τις επιχειρησιακές μονάδες, υποκείμενες 
ή υπαγόμενες στο Υπουργείο Πολιτισμού και Αθλητι¬ 
σμού, ως Αναθέτουσες Αρχές, ανεξάρτητα υπεύθυνες 
για τις προμήθειες, τα αγαθά, τα έργα, τις μελέτες και 
τις υπηρεσίες τους, που υπάγονται στην προβλεπόμε- 
νη στο εδάφιο β'της παραγράφου 2 του άρθρου 6 του 
ν. 4412/2016 παρέκκλιση αναφορικά με τον υπολογισμό 
της αξίας των συμβάσεων στο επίπεδο αυτών, ανά ειδικό 
φορέα και προϋπολογισμό, ως ακολούθως: 

Α) Περιφερειακές Υπηρεσίες του ΥΠΠΟΑ. 

Β) Ειδικές Περιφερειακές Υπηρεσίες του ΥΠΠΟΑ. 

Γ) Δημόσια Μουσεία. 

Δ) Κάθε οργανική μονάδα επιπέδου Διεύθυνσης, στο 
πλαίσιο των αρμοδιοτήτων της, όπως αυτές εξειδικεύο¬ 
νται σύμφωνα με το ισχύον θεσμικό πλαίσιο. 

Ε) Η Υπηρεσία Συντήρησης Μνημείων Ακροπόλεως. 

ΣΤ) Η Επιτελική Δομή ΕΣΠΑ του Υπουργείου Πολιτι¬ 
σμού και Αθλητισμού (ΕΔΕΠΟΛ) 


Ζ)Το Προπαρασκευαστικό και Επαγγελματικό Σχολείο 
Καλών Τεχνών Πανόρμου Τήνου. 

Η) Εποπτευόμενοι Φορείς του Υπουργείου Πολιτισμού 
και Αθλητισμού που τις προϋποθέσεις της παραγράφου 
2 του άρθρου 6 του ν. 4412/2016. 

2. Οι ως άνω υπό στοιχεία Α-Ζ οργανωτικές δομές του 
Υπουργείου Πολιτισμού και Αθλητισμού, αποτελούν ξε¬ 
χωριστές επιχειρησιακές μονάδες με εγκεκριμένο επιχει¬ 
ρησιακό πρόγραμμα, που αναλαμβάνουν την ανάθεση 
και υλοποίηση δημοσίων συμβάσεων προμηθειών, αγα¬ 
θών, έργων, μελετών και υπηρεσιών τόσο χωρικά όσο και 
στο πεδίο αρμοδιότητάς τους, λαμβάνουν τις αποφάσεις 
αγοράς, διαθέτουν χωριστές γραμμές προϋπολογισμού 
για τις συγκεκριμένες προμήθειες, αγαθά, έργα, μελέτες 
και υπηρεσίες, συνάπτουν τις συμβάσεις ανεξάρτητα και 
τις χρηματοδοτούν από προϋπολογισμό τον οποίο έχουν 
στη διάθεσή τους. Οι Προϊστάμενοι αυτών λειτουργούν 
ως δευτερεύοντες διατάκτες, διαχειρίζονται πιστώσεις, 
που τίθενται στη διάθεσή τους κατ' εντολή του κυρίου 
διατάκτη, οι οποίες διαβιβάζονται με επιτροπικό ένταλμα 
μέσω των Δ.Υ.Ε.Ε. χωρικής αρμοδιότητας. 

3. Οι ως άνω Εποπτευόμενοι από το Υπουργείο Πολιτι¬ 
σμού και Αθλητισμού Φορείς αποτελούν νομικά πρόσω¬ 
πα που προβαίνουν στη σύναψη δημοσίων συμβάσεων 
προμηθειών, απαραίτητων για την εξυπηρέτηση των 
αναγκών τους και επιχορηγούνται από τον Προϋπολο¬ 
γισμό του Υπουργείου Πολιτισμού και Αθλητισμού. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2017 

Η Υπουργός 

ΛΥΔΙΑ ΚΟΝΙΟΡΔΟΥ 


Αριθμ. 2515/59116 (3) 

Έγκριση δαπάνης για το Πρόγραμμα στήριξης 
των μικρών Νησιών του Αιγαίου Πέλαγους, κατά 
το έτος 2017. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1 )Την περ. α'της παρ. 2 του άρθρου 62 του ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(Α'/32), όπως η παρ. 2 τροποποιήθηκε με την παρ. 2 του 
άρθρου 46 του ν. 4384/2016 «Αγροτικοί Συνεταιρισμοί, 
μορφές συλλογικής οργάνωσης του αγροτικού χώρου 
και άλλες διατάξεις» (Α'/78). 

2) Τα άρθρα 20,66,68 και 77 του ν. 4270/2014 «Αρχές 
δημοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις» (Α'/143), όπως έχουν τροποποιηθεί και ισχύουν. 

3) Τον Κανονισμό (ΕΕ) αριθ. 229/2013 του Ευρωπαϊκού 
Κοινοβουλίου και του Συμβουλίου, της 13ης Μαρτίου 
2013, σχετικά με τον καθορισμό ειδικών μέτρων για τη 
γεωργία στα μικρά νησιά του Αιγαίου και για την κατάρ¬ 
γηση του κανονισμού (ΕΚ) αριθ. 1405/2006 του Συμβου¬ 
λίου (ΕΕ Ε 78, 20.3.2013, σ.41). 

4) Τον Κανονισμό (ΕΕ) αριθ. 1306/2013, του Ευρωπαϊ¬ 
κού Κοινοβουλίου και του Συμβουλίου, της 17ης Δεκεμ¬ 
βρίου 2013, σχετικά με τη χρηματοδότηση, τη διαχείριση 
και την παρακολούθηση της κοινής γεωργικής πολιτι¬ 
κής και την κατάργηση των κανονισμών (ΕΟΚ) αριθ. 
352/1978, (ΕΚ) αριθ. 165/1994, (ΕΚ) αριθ. 2799/1998, 
(ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 
485/2008 του Συμβουλίου (ΕΕ Ε 347,20.12.2013, ο. 549), 
όπως τροποποιήθηκε και ισχύει. 

5) Τον κατ' εξουσιοδότηση Κανονισμό (ΕΕ) αριθ. 
178/2014 της Επιτροπής, της 6ης Νοεμβρίου 2013, για 
τη συμπλήρωση του κανονισμού (ΕΕ) αριθ. 229/2013 του 
Ευρωπαϊκού Κοινοβουλίου και του Συμβουλίου σχετικά 
με τον καθορισμό ειδικών μέτρων για τη γεωργία στα 
μικρά νησιά του Αιγαίου (ΕΕ Ε 63,4.3.2014, ο. 1). 

6) Τον Εκτελεστικό Κανονισμό (ΕΕ) αριθ. 181/2014 της 
Επιτροπής, της 20ής Φεβρουάριου 2014, για τη θέσπιση 
κανόνων εφαρμογής του κανονισμού (ΕΕ) αριθ. 229/2013 
του Ευρωπαϊκού Κοινοβουλίου και του Συμβουλίου σχε¬ 
τικά με τον καθορισμό ειδικών μέτρων για τη γεωργία 
στα μικρά νησιά του Αιγαίου (ΕΕ Ε 063, 4.3.2014, ο. 53 
και διορθωτικό ΕΕ Ε 303, 20.11.2015, ο. 110 (181/2014). 

7) Τον κατ' εξουσιοδότηση Κανονισμό (ΕΕ) αριθ. 
907/2014 της Επιτροπής, της 11ης Μαρτίου 2014, για τη 
συμπλήρωση του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου, όσον 
αφορά τους οργανισμούς πληρωμών και άλλους οργα¬ 
νισμούς, τη δημοσιονομική διαχείριση, την εκκαθάριση 
λογαριασμών, τις εγγυήσεις και τη χρήση του ευρώ (ΕΕ 
Ε 255,28.8.2014, ο. 18), όπωςτροποποιήθηκε και ισχύει. 

8) Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (Α'/98). 

9) Το π.δ. 80/2016 «Ανάληψη υποχρεώσεων από τους 
διατάκτες» (Α'/145), όπως έχει τροποποιηθεί και ισχύει. 

10) Την αριθ. 321815/29.8.2007 απόφασης των Υπουρ¬ 
γών Οικονομίας και Οικονομικών, Ανάπτυξης, Αγροτικής 
Ανάπτυξης και Τροφίμων, Δημόσιας Τάξης, Εμπορικής 
Ναυτιλίας και Αιγαίου και Νησιωτικής Πολιτικής «Λεπτο¬ 
μέρειες εφαρμογής για τον καθορισμό διαδικασιών και 
δικαιολογητικών, σχετικά με τον εφοδιασμό των μικρών 
νησιών του Αιγαίου Πελάγους με ορισμένα γεωργικά 
προϊόντα» (ΒΊ 773/4.9.2007). 

11) Την αριθ. 6266/146471/30.12.2016 απόφαση του 
Υπουργού και του Υφυπουργού Αγροτικής Ανάπτυξης 


και Τροφίμων «Καθορισμός των αναγκαίων συμπληρω¬ 
ματικών μέτρων, όσον αφορά τα προϊόντα της τοπικής 
γεωργικής φυτικής παραγωγής (Β721/13.1.2017). 

12) Την αριθμ. Υ29/8.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(Β'/2168/09.10.2015). 

13) Την αριθ. 2010/11482/9.2.2017 απόφαση του 
Υπουργού Αγροτικής Ανάπτυξης και Τροφίμων (ΑΔΑ: 
7Ι874653ΠΓ-ΟΕΠ), με την οποία εγκρίνεται η δέσμευση 
της πίστωσης ύψους ενός εκατομμυρίου πενήντα χιλιά¬ 
δων (1.050.000,00 €) ευρώ, για την πληρωμή ισόποσης 
δαπάνης σε βάρος της πίστωσης του προϋπολογισμού 
εξόδων του Υπουργείου Αγροτικής Ανάπτυξης και Τρο- 
φίμων, Ειδικός Φορέας 29-110, Κ.Α.Ε. 5423, οικονομικού 
έτους 2017, για την υλοποίηση του προγράμματος «Εφο¬ 
διασμός μικρών νησιών του Αιγαίου Πελάγους», η οποία 
καταχωρήθηκε με α/α 12197 στο Βιβλίο Εγκρίσεων και 
Εντολών Πληρωμής της Γενικής Διεύθυνσης Οικονομι¬ 
κών Υπηρεσιών του Υπουργείου Αγροτικής Ανάπτυξης 
και Τροφίμων. 

14) Το Πρόγραμμα Στήριξης των Μικρών Νησιών 
του Αιγαίου Πελάγους σύμφωνα με τον Κανονισμό (ΕΕ) 
αριθμ. 229/2013 του Ευρωπαϊκού Κοινοβουλίου και του 
Συμβουλίου, όπωςτροποποιήθηκε και ισχύει, σύμφω¬ 
να με τα Κθί. Αγθ 5 (2015) 5954578/18.12.2015, (2016) 
3629781/19.7.2016 και (2016) 1778915/14.4.2016 έγ¬ 
γραφα της Ευρωπαϊκής Επιτροπής. 

15) Τη με αριθ. πρωτ. 60/22395/28.2.2017 εισήγηση 
της Γενικής Διεύθυνσης Οικονομικών Υπηρεσιών του 
Υπουργείου Αγροτικής Ανάπτυξης και Τροφίμων, σύμ¬ 
φωνα με το άρθρο 24 παρ. 5 περ. ε' του ν. 4270/2014 
(ΑΊ43), όπως αντικαταστάθηκε με την παρ. 6 του άρ¬ 
θρου 10 του 4337/2015 (Α'/129). 

16) Το γεγονός ότι, από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού ύψους ενός εκατομμυρίου πενήντα 
χιλιάδων ευρώ (1.050.000,00 €) για το οικονομικό έτος 
2017, η οποία θα βαρύνει τον Κ.Α.Ε. 5423 - Ειδικός Φο¬ 
ρέας 29/110», αποφασίζουμε: 

Άρθρο 1 

1. Εγκρίνονται οι παρακάτω δαπάνες συνολικού ύψους 
1.050.000,00 € (ένα εκατομμύριο πενήντα χιλιάδες) ευρώ 
για το έτος 2017, οι οποίες θα βαρύνουν τον τακτικό 
προϋπολογισμό και καλύπτονται από τον Κ.Α.Ε. 5423, 
Φ. 29/110 και περιλαμβάνουν: 

α. Δαπάνη ύψους 405.900,00 € (τετρακοσίων πέντε 
χιλιάδων εννιακοσίων ευρώ), για την πληρωμή του Φ.Π.Α. 
που θα καταβληθεί από τον Οργανισμό Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (Ο.Π.Ε.Κ.Ε.Π.Ε.) στους δικαιούχους της οικο¬ 
νομικής ενίσχυσης ειδικού καθεστώτος εφοδιασμών, 
που ορίζονται στο άρθρο 2 της κοινής υπουργικής από¬ 
φασης υπ' αριθμ. 321815/29-08-2007 (Β'/1773), συμπε- 
ριλαμβανομένης της δαπάνης για την πληρωμή Φ.Π.Α, 
για την ύνταξη της ετήσιας έκθεσης του προγράμματος 

Μ.Ν.Α. 2017, όπωςπροβλέπεται στο άρθρο 13, της αριθ. 
6266/146471 /30.12.2016 (ΦΕΚ Β 21/13.01.2017) κοινής 
υπουργικής απόφασης. 

β. Δαπάνη ύψους 547.000,00 € (πεντακοσίων σαράντα 
επτά χιλιάδων ευρώ), που αφορά τη συμπληρωματική 
εθνική χρηματοδότηση για την ενίσχυση της τοπικής πα¬ 
ραγωγής μέσω του Προγράμματοςτων Μικρών Νησιών 
του Αιγαίου ΠελάγουςτηςΕ.Ε., σύμφωνα με τις προϋπο¬ 
θέσεις της παρ.1 και παρ. 2 εδ. α' του άρθρου 6 της αριθ. 
6266/146471/30.12.2016 (ΦΕΚ Β721/13.01.2017) κοινής 
υπουργικής απόφασης. 

γ. Δαπάνη ύψους 97.100,00 € (ενενήντα επτά χιλιά¬ 
δων εκατό ευρώ), για την πληρωμή των οδοιπορικών 
εξόδων, εκτός έδρας και εκτός ωραρίου αποζημιώσεων 
των υπαλλήλων των Περιφερειακών υπηρεσιών που θα 
διενεργήσουν τους υποχρεωτικούς επιτόπιους ελέγχους 
για τους εφοδιασμούς του Προγράμματος των μικρών 
νησιών του Αιγαίου Πελάγους, όπως αυτοί προβλέπονται 
στο άρθρο 12, παρ. β, γ και δ της κοινής υπουργικής 
απόφασης 321815/29.08.2007. 

2. Τυχόν αδιάθετα υπόλοιπα από την ανωτέρω πί¬ 
στωση του εδ.α' της παρ.1 (συνολικού ύψους 1.050.000 
ευρώ) επιστρέφονται στον Κρατικό Προϋπολογισμό (Κ.Α. 
Εσόδου 3919). 


Άρθρο 2 

Με απόφαση του αρμόδιου Υπουργού Αγροτικής 
Ανάπτυξης καιΤροφίμων κατανέμεται στις κατά τόπους 
υπηρεσίες των μικρών νησιών του Αιγαίου Πελάγους το 
ποσό των 97.100,00 € (ενενήντα επτά χιλιάδων εκατό 
ευρώ) για την πληρωμή των οδοιπορικών εξόδων, εκτός 
έδρας και εκτός ωραρίου αποζημιώσεων των υπαλλήλων 
των Περιφερειακών υπηρεσιών που είναι αρμόδιες για 
να διενεργήσουν τους υποχρεωτικούς, από τη ισχύουσα 
νομοθεσία, επιτόπιους ελέγχους για το Πρόγραμμα των 
μικρών νησιών του Αιγαίου Πελάγους. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 30 Μάίου 2017 

Οι Υπουργοί 


Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αγροτικής Ανάπτυξης 
καιΤροφίμων 

ΕΥΑΓΓΕΛΟΣ ΑΠΟΣΤΟΛΟΥ 

